मैं "देर आए दुरुस्त आए" की जीती-जागती मिसाल हूँ।
कुछ साल पहले तक,
मेरी ज़िंदगी स्थिर, अनुमानित और आरामदायक दोहराव से भरी थी।
लेकिन मेरी हाल की रोमांच यात्राओं ने वह सब कुछ बदल दिया है।
तो अब मेरी ज़िंदगी में आगे क्या होने वाला है?
अब जबकि मुझे एक तरह का घुमक्कड़ माना जाने लगा है,
मैंने ख़ुद को अपनी बकेट लिस्ट यानी अधूरी ख़्वाहिशें पूरी करने की चुनौती दी है…
बकेट लिस्ट
…इससे पहले कि ज़िंदगी मेरा साथ छोड़ दे।
मैंने बहुत रीसर्च की,
खुले दिमाग़ से सोचा…
अमेज़ॉन एडवेंचर्स
अमेज़ॉन में हाइकिंग करने कौन जा रहा है?
…और अपनी ख़ुद की एक सूची तैयार की।
यह देखिए।
लंदन में आपका स्वागत है!
आज लग रहा है कि मैं पूरा पर्यटक बन गया हूँ।
ये सफ़र के दौरान होने वाले…
कुछ ऐसे बेहतरीन अनुभव हैं जो ज़िंदगी में बस एक ही बार मिलते हैं।
बुरा मत मानना, लेकिन इसकी सवारी बहुत ख़राब है।
उसे बकेट लिस्ट से हटा दो।
- मैं पहली बार आयरलैंड आयी हूँ। - बेशक, मैं यहाँ पहले आ चुका हूँ।
- हाँ। एक बार। - एक या दो बार।
- एक बार। - एक बार।
हालाँकि मुझे वे अनुभव ज़िंदगी में बस एक ही बार करने हैं या ज़्यादा बार,
यह अलग बात है।
लेकिन मैं यह मानना चाहूँगा कि मैं थोड़ा और निडर हो गया हूँ…
यह यक़ीन करना मुश्किल है कि मैं सच में यहाँ हूँ।
…थोड़ा और बहादुर हो गया हूँ…
क्या बचाया है!
बेशक मैं दबाव में अच्छा काम करता हूँ।
…तो यह मेरी आज तक की सबसे यादगार ट्रिप हो सकती है।
क्या प्रिंस विलियम के साथ नशे में धुत होना आपकी बकेट लिस्ट में था?
- वह तो मुख्य ख़्वाहिश थी। - मुख्य ख़्वाहिश, अच्छा?
द रिलक्टंट ट्रैवलर विद यूजीन लेवी
बकेट लिस्ट
मैंने पहले ऐसा कुछ कभी अनुभव नहीं किया।
भारत तो हमेशा से
हर अनुभवी घुमक्कड़ की बकेट लिस्ट में रहा है।
मैं ऐसे बहुत से लोगों को जानता हूँ जो भारत आने के बाद कहते हैं,
कि तुम्हें वह… तुम्हें वह अपनी बकेट लिस्ट में ज़रूर जोड़ना चाहिए।
और इसीलिए, भले ही मुझे तन्हाई में रहना पसंद है,
मैंने उन लोगों की बात सुनी और मैं पृथ्वी के सबसे ज़्यादा आबादी वाले देश में आ गया हूँ।
अगर यह किसी फ़िल्म का सेट होता, तो कोई कह रहा होता, "ठीक है, पता है क्या,
कुछ ज़्यादा ही हलचल हो रही है।
हमें इसे थोड़ा कम करना पड़ेगा। यह थोड़ा और वास्तविक होना चाहिए।"
टोरॉन्टो
मैंने भारत के सबसे बड़े राज्य, राजस्थान पहुँचने के लिए 11,000 किलोमीटर से भी ज़्यादा की
यात्रा की है।
राजाओं की भूमि कही जाने वाली यह जगह
अपने रंगीन शहरों, प्राचीन किलों और चहल-पहल से भरे बाज़ारों के लिए बहुत मशहूर है,
और इसलिए मुझ जैसे यहाँ पहली बार आने वाले यात्रियों के लिए इस जगह को देखना ज़रूरी हो जाता है।
यह यक़ीन करना मुश्किल है कि मैं सच में यहाँ हूँ।
मेरी यात्रा जोधपुर से शुरू होती है। एक 500 से भी ज़्यादा साल पुराना शहर।
- हैलो! - अबीश।
यूजीन। भारत में आपका स्वागत है।
- कैसे हैं आप? - आप कैसे हैं?
- मैं अच्छा हूँ। - आपसे मिलकर बहुत ख़ुशी हुई।
यहाँ अबीश मेरे स्थानीय गाइड हैं।
और यहाँ के नए माहौल को समझने में वह मेरी मदद करेंगे।
- आपकी सैर कैसी रही? - मुझे "भीड़" शब्द का एक नया मतलब समझ आया।
हाँ।
भारत में रहना सहज नहीं है, लेकिन फिर आपको इसकी आदत हो जाती है।
और जब आप वापस घर जाते हैं, आपके पास दुनिया को देखने का एक अलग नज़रिया होता है।
यहाँ रहना सहज नहीं है,
- लेकिन आपको इसकी आदत हो जाती है। - हाँ।
ठीक है, मुझे लग ही रहा था कि ऐसा ही कुछ होगा।
मेरे यह सोचने का कारण कि आपकी ट्रिप की शुरुआत करने के लिए यह एक अच्छी जगह हो सकती है,
वह यह था कि मैं आपको सीधे गहरे पानी में उतार दूँ और आपसे कहूँ कि अब तैरना सीखिए।
पिछली पाँच सदियों में,
यह शहर एक ऐसे मशहूर स्थान के इर्द-गिर्द विकसित हुआ, जिसे नज़रअंदाज़ करना मुश्किल है।
यह जोधपुर का मेहरानगढ़ किला है।
सन् 1459 में निर्मित।
- हे भगवान। यह बहुत बड़ा है! - हाँ।
यह अभी भी शाही परिवार की मिलकियत है।
शहर से 400 फ़ीट ऊपर स्थित इस किले के नाम का मतलब है "सूरज का किला।"
जो कि यह देखते हुए काफ़ी उपयुक्त है कि यह रेगिस्तान के ठीक बग़ल में है।
- अगर आप चाहें तो मैं आपको बाज़ार दिखा सकता हूँ? - हाँ।
मेहरानगढ़ किले के ठीक नीचे जो पूरा बाज़ार है,
उसे सरदार बाज़ार कहते हैं।
- ठीक है, हाँ। - वहाँ सब कुछ मिलता है।
- क्या आप उसे देखना चाहेंगे? - चलिए, देख लेते हैं।
यहाँ रंग, मसाले, लोगों की भीड़, अलग-अलग तरह के चेहरे, सब कुछ एक साथ महसूस होते हैं।
यहाँ हर क़दम पर थोड़ी सौदेबाज़ी और उत्साह देखने को मिलता है, जिससे आप बहुत कुछ सीख सकते हैं।
मेरे ख़याल से यह निश्चित तौर पर कनाडा से ज़्यादा रंग-बिरंगा है।
बिल्कुल। बिल्कुल।
जोधपुर किस चीज़ के लिए सबसे ज़्यादा जाना जाता है?
मैं कहूँगा कपड़ों के लिए।
यह देखिए।
ये कपड़ों की अलग-अलग क़िस्में,
ये सब ख़ास तौर पर राजस्थान से हैं, जिस राज्य में हम हैं।
सरदार बाज़ार गिरदीकोट
यहाँ आपको जो रंग दिखायी देते हैं,
वे तस्वीरों से कहीं ज़्यादा गहरे और सुंदर हैं।
जब आप सड़क पर होते हैं, तो वे रंग जैसे फूट पड़ते हैं।
और यहाँ के सिर्फ़ रंग ही इतने असरदार नहीं हैं।
यह जीरा है।
यह… चावल है।
- जीरा चावल। - हाँ, जीरा।
पुदीने की चाय। आराम से सूँघिएगा।
अब, यह, इसे आराम से सूँघिएगा।
यह क्या है?
यह वेपोरब जैसा है। यह…
सर्दी होने पर जो छाती पर लगाया जाता है।
- यह हाज़मे, बीमारियों से… - ओह, हाँ।
- …लड़ने और पूरे शरीर को आराम पहुँचाने में फ़ायदेमंद है। - हाँ।
यहाँ सड़क पर बहुत कुछ हो रहा है।
तो इस शहर को अच्छे से समझने के लिए,
अबीश मुझे अपनी पसंदीदा जगह ले जाना चाहते हैं, जहाँ से पूरा शहर दिखता है।
हम एक ऑटो-रिक्शा लेने वाले हैं।
आराम से बैठिए और मज़े करिए।
- आराम से बैठूँ और मज़े करूँ? - हाँ। यही सबसे ज़रूरी है।
ये रिक्शा एक न्यूयॉर्क की टैक्सी और एक तिपहिया साइकिल का मिला-जुला रूप हैं,
और पूरे देश में हर दिन लगभग 20 करोड़ ट्रिप पूरी करते हैं।
- कुछ काम के सुझाव देता हूँ। - हाँ।
पहला, हमेशा इस छड़ को पकड़कर रखें,
- दाईं या बाईं टाँग इस पर। - हाँ।
और जब-जब कोई झटका लगे,
अपने हाथ नीचे रखें और पेट और कमर को कसकर सीधा कर लें।
थोड़ा सा ऊपर और फिर नीचे।
ठीक है।
हमारे ड्राइवर कौन हैं?
- यह बबलू हैं। बबलू जी, नमस्ते। - बबलू।
- नमस्ते। - नमस्ते। कैसे हैं आप?
- वाह! - बाल-बाल बचे।
उस महिला से टक्कर होने वाली थी।
बुरा मत मानना, बबलू,
आप एक बेहतरीन ड्राइवर हैं, लेकिन इसकी सवारी बहुत ख़राब है।
सड़कों पर आपको बहुत सारे जानवर भी देखने को मिलेंगे।
देश के इस हिस्से में गायों को पूजनीय माना जाता है।
जैसे टोरॉन्टो में,
- पैदल यात्रियों को पहले निकलने का हक़ है। - हाँ।
यहाँ, जानवरों को पहले निकलने का हक़ है।
तो, वे कहाँ जाते हैं?
वे सड़कों पर घूमते हैं और फिर वापस चले जाते हैं।
- हाँ, उन्हें देखिए। - ओह, वे…
वे वापस अपने घर चले जाते हैं।
भारत के सबसे बड़े धर्म, हिन्दू धर्म में, गायों को पवित्र माना जाता है।
और सामने से आते हुए ट्रैफ़िक के बावजूद,
वे मुझसे कहीं ज़्यादा बेफ़िक्र नज़र आ रही हैं।
- ठीक है, यह इसका सबसे बुरा हिस्सा था। - हाँ।
मैं धीरे-धीरे सीख रहा हूँ।
- हाँ। - शुक्रिया, सर।
पिछली बार मेरी हड्डियाँ इस तरह सिर्फ़ मेरे कायरोप्रैक्टर ने खड़खड़ायी थीं।
हम पहुँच गए।
लेकिन हम पुराने शहर में पहुँच गए हैं।
घुमावदार गलियों की इस रंग-बिरंगी भूलभुलैया के कारण ही,
जोधपुर को ब्लू सिटी यानी नीला शहर भी कहा जाता है।
- मैं आपको इसी किले के बारे में बता रहा था। - वाह, हाँ।
तो, नीला रंग क्यों?
नीला रंग तापमान को ठंडा रखता है। आख़िर यह रेगिस्तान है ना।
नीला रंग यह भी दर्शाता है कि शहर के इस हिस्से में,
पुरोहितों का समुदाय रहता था, जिन्हें ब्राह्मण कहते हैं।
- साथ ही, यह नज़ारा देखने के लिए… - वाह।
…यह शहर की सबसे अच्छी जगहों में से एक है।
बिल्कुल होगी। लेकिन ऊपर महल से तो और भी बेहतर दिखेगा, है ना?
- जो कि… पता नहीं। - ठीक है, मान लिया।
देखिए, मेरी पहुँच बस यहीं तक की है, ठीक है?
मैं शाही परिवार से नहीं हूँ जो आपको ऊपर ले जाऊँ।
क्या आपने पहले ऐसा कुछ देखा है?
मैंने ऐसा रंगीन शहर पहले कभी नहीं देखा।
और जोधपुर असल में मेरी कल्पना से कहीं ज़्यादा बड़ा शहर है।
मैंने एक नीला शहर देखने की उम्मीद नहीं की थी।
लेकिन मैं यह देख सकता हूँ और महसूस कर सकता हूँ कि यह रंग क्यों चुना गया होगा।
यहाँ गर्मियों में तापमान अक्सर 38 डिग्री सेल्सियस से ऊपर चला जाता है,
इसलिए मैं आराम करने अपने होटल जा रहा हूँ।
मुझे यहाँ आए हुए आधा दिन हुआ है, सच में, ठीक है?
और मुझे यहाँ बहुत मज़ा आ रहा है।
मैं यह अनुभव करने के लिए बहुत उत्साहित हूँ कि यहाँ की संस्कृति,
यहाँ के लोग और यहाँ का जीवन कैसा है।
और ऐसा लगता है कि भारत के पुराने राजाओं, महाराजाओं के लिए,
ज़िंदगी काफ़ी अच्छी थी।
मेरा मतलब, मैं जहाँ ठहरा हुआ हूँ, ज़रा इस जगह को देखिए।
बाल समंद झील महल।
यह भारत की पहली मानव-निर्मित झीलों में से एक के पास स्थित है। इन झीलों को चट्टानें तराशकर बनाया गया था।
यह महल 17वीं सदी में जोधपुर के महाराजा ने बनवाया था।
- हैलो। शुक्रिया। - स्वागत है, सर।
हमने पारम्परिक तरीक़े से आपके स्वागत का इंतज़ाम किया है। प्लीज़ आइए।
स्वागत मंडली को देखते हुए लग रहा है
कि ये लोग किसी ऐसे व्यक्ति के आने की उम्मीद कर रहे थे, जो मुझसे थोड़ा ज़्यादा शाही हो।
शुक्रिया।
- शुक्रिया। - आपका स्वागत है।
- हैलो, मिस्टर यूजीन। - हैलो।
तो, यह बाल समंद झील महल है।
यह जोधपुर के शाही परिवार का गर्मियों में रहने का महल था।
और अब इस महल को एक होटल में बदल दिया गया है।
- यह बहुत अच्छा है। - हाँ।
गाड़ी से ऊपर आते हुए, मुझे लग रहा था कि कहीं यह कोई मरीचिका तो नहीं है।
बस बंदरों से सावधान रहिएगा। यहाँ बहुत सारे बंदर हैं।
वे कोई नुक़सान नहीं पहुँचाते, पर बस बंदरों से सावधान रहिएगा।
- उनके ज़्यादा नज़दीक ना जाऊँ। - हाँ। हाँ।
- ठीक है। - हमारे साथ आपका समय अच्छा गुज़रे।
- शुक्रिया, शुक्रिया। - शुक्रिया।
एक शाही आवास से एक महँगे होटल में बदल दिए जाने के बाद,
इस महल के दरवाज़े और बग़ीचे ऐसे मेहमानों के लिए खोल दिए गए हैं
जो रेगिस्तान की गर्मी से बचने के लिए एक शानदार जगह ढूँढ रहे हैं।
मुझे कहना होगा, मुझे इस जगह पर अच्छा लग रहा है, मुझे यहाँ की शांति पसंद आ रही है।
अभी तो यह थोड़ा सपने जैसा लग रहा है।
अब और कॉल नहीं। यहाँ कुछ बंदर घूम रहे हैं।
वाह, ये प्यारे हैं। हैलो, बच्चों!
मेरी भारतीय रोमांच यात्रा की शुरुआत शानदार रही है।
और मेरी आज की शाम भी कम शानदार नहीं गुज़रने वाली है।
अबीश ने मुझे एक पार्टी में बुलाया है जहाँ उनके कुछ रईस दोस्त होंगे।
पर वहाँ मैं तभी पहुँच पाऊँगा जब इस स्थानीय सुरक्षाकर्मी से बचकर निकल पाऊँ।
- यूजीन! - अबीश।
आप तो नाचने के लिए तैयार होकर आए हैं।
आप भी अच्छे लग रहे हैं। मैं आपको अपने दोस्तों से मिलवाता हूँ।
- हाँ। - अजीत…
चचेरे भाई उदय और अजीत राजस्थान के शाही परिवार का हिस्सा हैं।
वाह, यह बहुत अच्छा है। तो, यह किसका घर है?
- यह इनका घर है। - इनका घर है।
शायद इसीलिए यह पार्टी इतनी शानदार है।
तो, आप यहाँ कब से रह रहे हैं, उदय?
मैं यहीं पला-बढ़ा हूँ।
लेकिन मेरा परिवार यहाँ पिछले 600 सालों से रह रहा है।
और 600 साल का मतलब है, शायद मैं 18वीं या 19वीं पीढ़ी से हूँ।
आपका परिवार क्या करता था?
हमारे परिवार के लोग जोधपुर के महाराजा के वफ़ादार लोगों में से थे।
हमारे परदादा और उनके माता-पिता, महाराजा के लिए कर वसूला करते थे।
राजसी विशेषाधिकार 70 के दशक में ख़त्म कर दिए गए थे,
लेकिन कई परिवारों ने अपनी परम्पराएँ जारी रखी हैं।
जो कि इस मामले में, एक विशेष नए मेहमान के लिए
एक ज़बरदस्त दावत देना है।
- आज के मुख्य अतिथि यह हैं। - मुख्य अतिथि?
- हाँ, यही हैं, यह। - यह है मुख्य अतिथि?
आज की शाम का जश्न जोधपुर में नन्हे रुद्र वीर का औपचारिक स्वागत करने के लिए आयोजित किया गया है।
यह यहाँ पहली बार आया है, जो कि इसका पुश्तैनी घर है।
तो, इसलिए आज इसका इस घर में आना बहुत महत्वपूर्ण है।
- यह बड़ी बात है! तो, यह… - यह बड़ी बात है।
हाँ।
मैं समझ गया, बिल्कुल समझ गया।
देखो तो ज़रा। कितने बड़े हो गए तुम!
क्या आपके नवासे-नवासी हैं?
हाँ, मेरा एक नवासा है, जो तीन साल का होने वाला है।
ओह, वाह।
और अभी ज़्यादा समय नहीं हुआ है जब मैंने उसे इसी तरह…
- हाँ, लग रहा है आप बच्चों को खिलाना जानते हैं। - …पकड़ा हुआ था।
अगर मैं इसे अपने साथ घर ले जाऊँ तो किसी को कोई ऐतराज़ तो नहीं?
जल्दी से बड़े हो जाओ।
मुझे नहीं लगता कि रुद्र वीर को यह पार्टी याद रहेगी,
लेकिन थोड़े स्वार्थी अंदाज़ में, जहाँ हम उसे अच्छी क़िस्मत की शुभकामनाएँ दे रहे हैं,
मैं यही उम्मीद करता हूँ कि मैं उसे याद रहूँ।
बहुत अच्छा।
भारत के सिर्फ़ कुलीन परिवार ही अच्छी ज़िंदगी नहीं जी रहे हैं।
भारत दुनिया की सबसे तेज़ी से बढ़ती हुई अर्थव्यवस्था है,
जहाँ पिछले साल भर में ही 30,000 से ज़्यादा लोग नए करोड़पति बने हैं।
और यहाँ एक दिन बिताने के बाद,
मुझे इस बात की एक झलक देखने को मिल रही है कि यहाँ लोगों की ज़िंदगियाँ कितनी अलग-अलग हैं।
मुझे राजस्थान के बारे में बताइए।
क्या इसकी अपनी कोई अलग पहचान है?
तो आप राजस्थान शब्द को तोड़ेंगे, तो इसका मतलब है "राजाओं का स्थान"।
इसकी अपनी एक सेना थी, अपनी मुद्रा थी और अपनी न्यायिक व्यवस्था थी।
जब आप भारत में एक जगह से दूसरी जगह जाते हैं, तो राज्य बदलने पर संस्कृति बदल जाती है।
और, मतलब, यह कितना विविध है, इसका एक अंदाज़ा आपको दे दूँ,
जैसे-जैसे आप जगह बदलते हैं, आपको एक अलग बोली सुनने को मिलती है।
किसी भी दिशा में 100 किलोमीटर जाने पर,
खाना बदल जाता है, लोग बदल जाते हैं, भाषा बदल जाती है।
तो, यह जैसे कई राष्ट्रों के भीतर एक राष्ट्र है।
कुछ अनुमानों के अनुसार, यहाँ लगभग 20,000 बोलियाँ हैं।
ऐसी क्या चीज़ है जो पूरे देश को एक धागे में बांधती है, अगर ऐसी कोई चीज़ है तो?
संवैधानिक रूप से भारत की जो सबसे ख़ास बात है,
वह भारत की धर्मनिरपेक्षता है।
इस देश के बहुसंख्यक हिन्दू धर्म से हैं।
- हिन्दू? हाँ। - हाँ, हिन्दू।
और, फिर भी, यहाँ की बहुत बड़ी जनसंख्या मुसलमानों की है,
यहाँ ईसाई लोगों की बहुत बड़ी आबादी है, यहाँ यहूदी लोग रहते हैं, यहाँ हर धर्म के लोग रहते हैं।
- लेकिन यहाँ का सबसे बड़ा धर्म क्रिकेट है। - सच में?
हर राज्य की अपनी एक टीम है, समझ रहे हैं?
और आप जिस राज्य में रहते हैं, आप उसकी टीम का पूरी तरह से समर्थन करते हैं।
यह एक धर्म है।
मैं क्रिकेट से ज़्यादा वाक़िफ़ नहीं हूँ,
लेकिन मेरी इस पूरी ट्रिप की कहानी भी यही रही है।
यह अद्भुत था।
और आज की शाम, शहर की सबसे कमाल हाउस पार्टी में बिताने के बाद,
मैं कल इस शहर में और घूमने के लिए तैयार हूँ।
- वाह। - शुक्रिया।
कल रात मुझे बहुत अच्छी नींद आयी।
यह सुन रहे हैं?
पक्षियों का चहचहाना। मैंने बस वही सुना।
और वह मेरे कानों में संगीत की तरह पड़ रहा था।
ऐशो-आराम का क्या मतलब होता है, भारत के महाराजा यह अच्छी तरह जानते थे।
लेकिन आज सुबह, मैं महल के हरे-भरे बग़ीचों को छोड़कर,
जोधपुर के पुराने नीले शहर जा रहा हूँ।
- अबीश। कैसे हैं आप? - मैं अच्छा हूँ।
यह मुझे इस शहर का अब तक का सबसे शांत इलाक़ा लगा है।
- यह देश ख़ूबसूरत है… - वाह।
…क्योंकि आपको बहुत ज़्यादा व्यस्त इलाक़ों में भी, मतलब, कुछ शांति के पल मिल जाते हैं।
वह एक पंडित है, पुरोहित कह सकते हैं।
वह पंडित है।
भारत में लगभग 110 करोड़ लोग हिन्दू हैं।
यह गणेश जी हैं।
गणेश जी की पूजा तब की जाती है,
जब आप किसी नए काम, या, जैसे, नयी रोमांच यात्रा की शुरुआत करते हैं।
इसीलिए आपको ऐसे स्थानीय मंदिर इस देश में जगह-जगह देखने को मिलते हैं।
ताकि लोगों को चलते-फिरते भी अपनी आध्यात्मिकता से जुड़ने का एक मौक़ा मिल सके।
अगर आपको कोई परेशानी न हो, तो मैं पुरोहित से एक छोटी सी पूजा करने के लिए कहने वाला हूँ।
ज़रूर, यह बहुत अच्छा रहेगा।
हाँ, आपको बस बैठ जाना है,
पर आपको जूते उतारने पड़ेंगे, अगर कोई दिक्कत न हो?
- जूते उतारकर नीचे बैठना है? - जूते उतारकर नीचे बैठना है।
- ठीक है, मैं यह कर सकता हूँ। - बस हो गया।
यह प्रसाद है, एक आशीर्वाद जो आप अपने साथ वापस ले जाते हैं।
एक और चीज़ है! इस नारियल को फोड़ना है।
नारियल को फोड़ने का क्या महत्व है?
इसमें से जो पानी निकलता है, उसे आशीर्वाद के रूप में आप पर छिड़का जाता है।
अच्छा। ठीक है। ठीक है, तो आप…
एक, दो, तीन…
आपको आशीर्वाद मिल गया है, आपने नारियल फोड़ दिया है, खाने के लिए आपको प्रसाद मिल गया है।
- वाह। - आपकी राह में कोई रुकावट नहीं आएगी।
- भारत में "थैंक यू" कैसे कहते हैं? - धन्यवाद। धन्यवाद।
धन्यवाद, धन्यवाद।
यह अच्छा था?
- ठीक है। - उन्होंने क्या कहा?
एक ग़लती हो गयी है। आपको नारियल को बिल्कुल नीचे लाना होता है।
आपने बस उसे छोड़ दिया और आपने उसे फेंक दिया।
- अब जो हो गया, वही सही है। - हाँ।
मुझे लगता है आशीर्वाद पाना, मेरे आगे के रास्ते की रुकावटों से छुटकारा पाना।
मुझे… मतलब, मुझे लगता है यह एक अच्छी चीज़ है।
- वह देखिए। - वाह, यह क्या है?
इस तरह के क्रिकेट को गली क्रिकेट कहते हैं।
गली का मतलब है एक संकरी सड़क।
अठारहवीं सदी में, जब भारत ब्रिटिश साम्राज्य का हिस्सा था
और उनके व्यापार का एक प्रमुख केंद्र था,
तब ब्रिटिश नाविकों ने स्थानीय लोगों को यह खेल खेलना सिखाया।
- वह सज्जन एक गेंदबाज़ है। - हाँ।
व्हो! अच्छा कैच!
- यह अच्छा है। - सीख गए।
- मतलब… - यह मुश्किल है।
असल में खड़े होने के लिए यह जगह अच्छी है। मतलब, इस समय, यह…
मैं हँसते-हँसते मर जाऊँगा।
भारत को सन् 1947 में आज़ादी मिली,
लेकिन क्रिकेट से उनका साथ नहीं छूटा।
सीज़न का पिछ्ला मैच 16 करोड़ 90 लाख लोगों ने देखा था।
इसे छक्का कहते हैं।
पिछले सुपर बोल के दर्शकों से 4 करोड़ दस लाख ज़्यादा दर्शकों ने।
उसका इशारा ऐसे करते हैं।
- व्हो! - वाह, यह तो छक्का है।
वह क्या है? उसका इशारा कैसे करते हैं? बहुत अच्छे।
आप जिस राज्य में हैं, उसकी सबसे बड़ी टीमों में से एक का नाम राजस्थान रॉयल्स है।
- राजस्थान रॉयल्स? - हाँ।
जैसे हमारे देश में बच्चे स्ट्रीट हॉकी खेलते हैं,
उसी तरह, यह स्थानीय खेल ही हैं,
जहाँ सुपरस्टार खिलाड़ी बनने के सपनों की शुरुआत होती है।
- बच्चों, मैं तुम लोगों को… - हैलो।
…देख रहा हूँ और तुम लोग बहुत, बहुत, बहुत अच्छा खेलते हो।
यहाँ कोई पेशेवर क्रिकेट खिलाड़ी बनना चाहता है?
मुझे बनना है।
यह अच्छा है। इस समूह में कोई उभरता हुआ अभिनेता है?
- नहीं। - वाह, हर कोई क्रिकेटर बनना चाहता है।
अह-हँ। ज़रूरी नहीं कि क्रिकेटर बनो,
लेकिन अभिनय के अलावा कुछ भी चलेगा, मुझे तो यही लग रहा है।
चलिए, खेलते हैं। शुरू करते हैं।
स्पिन।
बॉल पक्का थोड़ी घूमी थी
और उसे मारना मुश्किल हो गया था।
यह अच्छा है। भागिए।
जितना मैंने सोचा था, यह उससे थोड़ा ज़्यादा मुश्किल निकला।
- आउट। - आउट?
मुझे कहना होगा कि मुझे… मुझे एक बेहतर खिलाड़ी ने हरा दिया।
मेरा चेहरा थोड़ा लाल हो गया है,
बस इस बार मैं उसका दोष सूरज को नहीं दे सकता।
इसलिए थोड़ा आराम करने के लिए मैं अपने होटल वापस जा रहा हूँ।
अपनी भारतीय रोमांच यात्रा के अगले चरण पर निकलने से पहले।
- हैलो। - हैलो।
ऑस्ट्रेलिया?
कीवीज़।
- न्यूज़ीलैंड वासी। - न्यूज़ीलैंड?
आप भी यहाँ पहली बार आए हैं?
नहीं, हम यहाँ सात बार आ चुके हैं।
- सात बार? - हाँ।
तो क्या मैं पूछ सकता हूँ कि जब आप यहाँ सबसे पहली बार आए थे, सबसे पहली बार,
तो क्या आपको यहाँ आते ही यह जगह पसंद आ गयी थी?
मुझे तो ऐसा लगा था जैसे मैं घर वापस आ गयी हूँ।
हमें नहीं पता होता कि अगले पाँच मिनटों में क्या होने वाला है।
हमारी हर दिन कोई योजना नहीं होती।
हम नहीं जानते हम कहाँ ठहरेंगे।
और यही तो जादू है।
और इसीलिए हम यहाँ की अपनी सातवीं यात्रा पर हैं।
यही तो मैं यहाँ करने की कोशिश कर रहा हूँ।
मेरा मतलब, सच में, भारत को
एक अनुभवी घुमक्कड़ की तरह अनुभव करना। और…
अपने आराम के दायरे से थोड़ा बाहर निकलना?
आराम के दायरे से बाहर निकलना… यही तो मैं करने की कोशिश कर रहा हूँ।
क्या आपने बहुत सारी चीज़ें सोची हैं या आप बस यूँ ही आगे बढ़ रहे हैं?
मैं ट्रेन से सफ़र करने वाला हूँ।
- हमने कभी ट्रेन से सफ़र नहीं किया। - ठीक है!
आपने नहीं किया?
हमने किसी भी सार्वजनिक परिवहन से यात्रा नहीं की है।
आपने अब तक क्या किया है?
आप हमसे ज़्यादा बहादुर हैं।
भारत आकर ट्रेन का सफ़र करना तो ज़रूरी है।
आज थोड़े जोखिम उठा लेने चाहिए, है ना?
आज थोड़े जोखिम उठा लेने चाहिए।
लोग मुझे इसी नाम से बुलाते हैं। जोखिम लेने वाला।
आज सुबह की दिलचस्प बात यह थी, उस जोड़े का वह कहना,
मतलब, अपने आराम के दायरे से बाहर निकलो और जोखिम उठाओ…
असल में यह कहना आसान है, पर करना मुश्किल,
लेकिन मैं यह करने के लिए अपनी पूरी जान लगा रहा हूँ।
और सच कहूँ तो मैं अपने आराम के दायरे से बाहर निकलने का इससे बेहतर तरीक़ा नहीं सोच पा रहा हूँ…
हम पहुँच गए।
…कि मैं एक ट्रेन पकड़कर जयपुर जाऊँ।
इस राज्य की राजधानी
और इसकी सबसे लोकप्रिय क्रिकेट टीमों में से एक, राजस्थान रॉयल्स का गढ़।
टिकट काउंटर
मैं जोधपुर-जयपुर एक्सप्रेस ढूँढ रहा हूँ,
जो चार बजे रवाना होगी।
तो मुझे प्लेटफ़ॉर्म ढूँढना है।
हाँ, मेरे लिए चुटकियों का खेल है।
जोधपुर स्टेशन सन् 1885 में खुला था
और यहाँ से हर दिन लगभग 50,000 यात्री सफ़र करते हैं।
हाँ, वह रहा, चार बजे। मिल गया, प्लेटफ़ॉर्म पाँच।
हम तो चले।
यह अद्भुत है कि जब आप कुछ करने की ठान लेते हैं, तो क्या-क्या कर सकते हैं।
आज मुझे सच में बिल्कुल एक घुमक्कड़ जैसा महसूस हो रहा है।
जोधपुर
यहाँ ज़्यादातर ट्रेनों में आपके पास विकल्प हैं कि आप खड़े रहें, बैठ जाएँ,
या मुड़ सकने वाले बिस्तर पर पैर फैलाकर लेट जाएँ।
माफ़ करना।
अबीश ने हमारे लिए सीटें रिज़र्व की हुई हैं।
हालाँकि उन्हें ढूँढने के लिए, मुझे अपनी अद्भुत अंतर्दृष्टि का सहारा लेना पड़ेगा…
कोच 2एसी…
अभी मिला नहीं है।
माफ़ करना।
ऐसा तो नहीं होना चाहिए।
क्या आप अंग्रेज़ी बोलते हैं?
- हाँ। - कोच 2एसी?
- सीधा जाइए। - सीधा जाना है।
ठीक है।
शुक्रिया। शुक्रिया।
हैलो।
- अबीश। - आपको देखकर अच्छा लग रहा है।
मुझे ख़ुशी है आप यहीं हैं।
अबीश को ढूँढने के बाद,
मैं हमारे स्लीपर कैबिन में आराम करते हुए नज़ारों का आनंद लेने के लिए उत्सुक हूँ।
जयपुर - जोधपुर
मैं उत्साहित हूँ।
अठहत्तर साल की उम्र में भी मैं नयी चीज़ें सीख रहा हूँ।
जयपुर वालों, हम आ रहे हैं।
जोधपुर
जयपुर पहुँचने के लिए, हमें राजस्थान में पूर्व दिशा की ओर लगभग 322 किलोमीटर की यात्रा करनी होगी।
इस देश को क़रीब से देखने का असली तरीक़ा यही है।
चाहे आप अमीर हों या ग़रीब, हर कोई ट्रेन से सफ़र करता है।
यहाँ नए दोस्त बनते हैं, रोमांटिक कॉमेडी शुरू होती हैं,
पारिवारिक झगड़े होते हैं,
तो यह सब हमारी परवरिश का एक अहम हिस्सा है।
जब आप सोचते हैं कि इस देश में 140 करोड़ लोग रहते हैं,
तो लगता है यहाँ कितनी विविधता होगी।
जब हमें आज़ादी मिली और सरहद पर लकीरें खींच दी गयीं, उसके बाद,
सबके मन में बस एक ही ख़याल था।
हमें यह नहीं सिखाया जाता कि हम एक ही राष्ट्र हैं।
हमें यही बताया गया है, हमें शुरू से ही स्कूल में यह सिखाया जाता है
कि अनेकता में एकता ही हमारी असली पहचान है।
तो एक तरह से यहाँ के लोग बहुत हद तक बिल्कुल अलग हैं, उनमें विरोधाभास है,
उनमें बहुत बड़े-बड़े अंतर हैं।
और मुझे नहीं पता कैसे,
लेकिन हमारी एक मज़बूत राष्ट्रीय पहचान अभी भी कायम है।
बचपन से ही मुझे ट्रेन की यात्राएँ बहुत पसंद रही हैं।
और उनकी सबसे अच्छी बातों में से एक यह है
कि आप उठकर इधर-उधर टहल सकते हैं।
आख़िरकार!
रॉयल्स के फ़ैन्स?
- हाँ। - हाँ।
यह… मैं भी उनका फ़ैन हूँ।
- प्लीज़। - ओह, हाँ।
पता चला कि आज रात राजस्थान रॉयल्स का मैच है।
और उनके समर्पित फ़ैन्स लगभग हर जगह से उन्हें खेलते हुए देखते हैं।
क्या आप कभी रॉयल्स का कोई मैच देखने गए हैं?
हाँ, हमने एक मैच देखा था।
मुझे क्या पता होना चाहिए?
"हल्ला बोल।" बस इतना ही।
- हाँ, यह… - "हल्ला बोल"?
हाँ। "हल्ला बोल" ऐसा है जैसे आप उनका उत्साह बढ़ा रहे हैं।
- यही राजस्थान रॉयल्स का… - ठीक है।
- नारा है। - "हल्ला बोल" उत्साह बढ़ाने के लिए बोलते हैं?
हाँ, राजस्थान रॉयल्स के लिए।
- "हल्ला"। ज़ोर से चिल्लाओ। हाँ। - "हल्ला बोल"। हाँ। ठीक है। ठीक है।
आप दोनों से मिलकर ख़ुशी हुई।
- आपसे बात करके बहुत अच्छा लगा। - उम्मीद है आपका समय अच्छा बीते।
- आप दोनों को शुभकामनाएँ। - शुक्रिया।
ट्रेन का दरवाज़ा अक्सर खुला नहीं होता,
लेकिन यह अच्छा है, थोड़ी ताज़ा हवा मिल जाती है।
जो भी मुझे जानता है, वह यही कहेगा, "मुझे यक़ीन नहीं हो रहा है कि आप वहाँ हैं।"
क्योंकि…
सच कहूँ तो यह एक ऐसा देश है जहाँ आने का मैंने कभी नहीं सोचा था।
मुझे यहाँ तक पहुँचने में तीन साल लग गए,
और अभी तक का सफ़र शानदार और बहुत मज़ेदार रहा है।
पाँच घंटों और एक "हल्ला बोल" के बाद,
आख़िरकार हम जयपुर पहुँच गए हैं।
- हम पहुँच गए। - हम पहुँच ही गए।
- हम पहुँच गए। - किस तरफ़?
बाहर जाने का रास्ता वह होना चाहिए।
और एक बार मुझे कहीं आराम करने का मौक़ा मिल जाए,
मुझे यह देखने का बेसब्री से इंतज़ार है कि यह लाजवाब शहर दिन के उजाले में कैसा दिखता है।
जयपुर।
लगभग 300 साल पुराना होकर भी,
भारत के मानकों के हिसाब से यह अपेक्षाकृत एक नया शहर है।
यह यूनेस्को विश्व धरोहर स्थल के रूप में नामित है,
और इसे दुनिया में रत्नों का सबसे बड़ा केंद्र भी माना जाता है।
- हे। - अबीश।
- स्वागत है। - मैं बहुत चैन की नींद सोया।
मैं ख़ुद इस जगह का अनुभव करने के लिए उत्सुक हूँ
और अबीश मुझे यहाँ की एक छोटी सी सैर कराने के लिए मान गए हैं।
वहाँ वह मूर्ति, वह महात्मा गाँधी की है।
वह रही।
उन्हें राष्ट्र पिता कहा जाता है।
वह गोल लेंस का चश्मा पहनने के लिए भी बहुत लोकप्रिय थे, आप ही की तरह।
यह…
यह गाँधी का चश्मा है।
राजस्थान की एक दिलचस्प परम्परा है, जिसमें हर शहर का अपना एक रंग है।
जोधपुर नीला था, उदयपुर सफ़ेद है,
जैसलमेर सुनहरा शहर है और जयपुर गुलाबी है।
जब सन् 1876 में ब्रिटिश शाही परिवार के लोग यहाँ आए थे,
तब स्थानीय लोगों ने उनके लिए काफ़ी अच्छा प्रदर्शन किया था।
जब प्रिंस अल्बर्ट जयपुर आए थे,
इस पूरे शहर को इस रंग में रंग दिया गया था,
क्योंकि यह अतिथि सत्कार और स्वागत का रंग है।
तो जब वह यहाँ आए, तो उन्होंने यह रंग देखा और कहा, "वाह, गुलाबी शहर!"
और यह नाम इस शहर के साथ जुड़ा रह गया।
इससे तो उस समय पेंटर्स ख़ुश ही रहते होंगे, है ना?
बिल्कुल।
शहर के केंद्र में हवा महल है।
सन् 1799 में निर्मित यह पाँच मंज़िला महल वास्तुशिल्प का एक अनोखा शाहकार है।
यहाँ देखने के लिए बहुत सी शानदार चीज़ें हैं।
मैं ख़ुशी-ख़ुशी इस शहर में पूरा दिन घूम सकता हूँ,
लेकिन मुझे एक ज़रूरी मुलाक़ात के लिए जाना है।
यह ख़ूबसूरत है।
अबीश ने राजस्थान रॉयल्स की टीम के साथ मेरी एक मीटिंग तय की है।
एक दस साल के बच्चे से आउट हो जाने के बाद मुझे शायद कुछ सुझावों की ज़रूरत है।
यूजीन, अगर मैं आपकी जगह होता, मैं बहुत ज़्यादा उत्साहित होता।
मुझे लगता है मैंने आपको काफ़ी तैयार कर दिया है। इसका क्या मतलब है?
छक्का।
हाँ, बिल्कुल सही।
मैं बहुत उत्साहित हूँ।
क्या आप मुझसे बाद में मिलेंगे या…
हाँ, बेशक।
सवाई मानसिंह स्टेडियम इस टीम का होम ग्राउंड है।
वाह। यह तो वाक़ई कुछ ख़ास है, है ना?
सवाई मानसिंह स्टेडियम हल्ला बोल!
मैं किसी क्रिकेट स्टेडियम में पहली बार आया हूँ।
और रॉयल्स की टीम कितनी लोकप्रिय है, इसका पता इससे चलता है
कि सोशल मीडिया पर इनके डेढ़ करोड़ फ़ॉलोअर्स हैं।
हल्ला बोल, मेरे दोस्त। हल्ला बोल।
तो इस नौसिखिए के लिए क्रिकेट की बुनियादी बातें सीखने के लिए यह एकदम सही जगह है।
- कैसे हैं आप? - मैं अच्छा हूँ।
रॉयल्स के घर, जयपुर में…
- शुक्रिया। - …आपका स्वागत है।
यागी एक पूर्व खिलाड़ी हैं और अब फ़ील्डर्स को अभ्यास कराते हैं।
मुझे पता है आप 78 साल के हैं, लेकिन आप 50 साल के लग रहे हैं।
आप जवान लग रहे हैं।
- आप जवान लग रहे हैं। - वाह।
क्या हम पहले हल्का-फुल्का व्यायाम कर सकते हैं?
- ज़रूर। - ठीक है।
यह आपकी जाँघ के पीछे की मांसपेशियों और पीठ के लिए है।
- हाँ, मुझे मांसपेशियों और पीठ में खिंचाव… - तीन…
- …महसूस हो रहा है। - …चार।
तो अब सबसे अहम चीज़…
- हाँ। - फेंकने के लिए। तो आप यहाँ खड़े रहिए,
इसे पकड़िए और फेंकिए।
दो, तीन।
- लगता है आप तैयार हैं। - ओह, यार!
मुझे लगता है अब आप फ़ील्डिंग के लिए तैयार हैं।
हाँ, पर मैं सारे काम बाएँ हाथ से करता हूँ।
ज़ाहिर है यागी के लिए यह काम मुश्किल होने वाला है।
और गुलाबी रंग की बसों का काफ़िला देखकर तो यही लगता है
कि खिलाड़ी भी अपने अभ्यास सत्र के लिए आ गए हैं।
यूजीन, मैं आपको हमारे सबसे तेज़ गेंदबाज़ों में से एक से मिलवाना चाहता हूँ,
जोफ़्रा आर्चर।
वह दुनिया के सबसे तेज़ गेंदबाज़ों में से एक हैं।
मुझे लग रहा है कि मुझे अभ्यास में थोड़ा और समय बिता लेना चाहिए था।
- आपसे मिलकर अच्छा लगा। - वाह, आपसे मिलकर अच्छा लगा।
- आप थोड़ा क्रिकेट खेलना चाहेंगे? - हाँ।
मैं आपको थोड़ी देर क्रीज़ पर रहने दूँगा।
क्या इससे आपको फ़र्क़ पड़ता है अगर कोई बाएँ हाथ से खेलता हो?
दरअसल, मुझे बाएँ हाथ के बल्लेबाज़ों को गेंद करना ज़्यादा पसंद है।
दाएँ हाथ के बल्लेबाज़ों की तुलना में, बाएँ हाथ के बल्लेबाज़ों के ख़िलाफ़ मेरा रिकॉर्ड बेहतर है।
इससे तो मुझे कोई फ़ायदा नहीं होगा, है ना?
जोफ़्रा इंग्लैंड के लिए भी खेलते हैं।
और उनके साथ, जोफ़्रा ने सन् 2019 में क्रिकेट का सबसे बड़ा ख़िताब, वर्ल्ड कप जीता था।
मुझे थोड़ा अंदाज़ा दीजिए कि गेंद कैसे आने वाली है।
यह तो ठीक है।
पहले मैं आपको थोड़ा आत्मविश्वास लेने देता हूँ, फिर मैं असली खेल दिखाऊँगा।
जब वाक़ई ज़रूरत पड़ती है, वह 145 किलोमीटर प्रति घंटा से भी ज़्यादा की रफ़्तार से गेंद फेंक सकते हैं।
एक और, वह क़रीब से गयी थी।
लेकिन अभी के लिए, वह मेरे मुताबिक़ रफ़्तार से गेंद फेंक रहे हैं।
नहीं, आपको बल्ले का इस्तेमाल करना है!
- आपको उसे मारना होगा। - यह भारी है।
कोई दबाव नहीं है।
- यह अच्छा था? - हाँ, बहुत अच्छा। बहुत अच्छा।
अब मुझे वापस अभ्यास पर जाना है, यूजीन, लेकिन आपसे मिलकर बहुत अच्छा लगा।
और आज यहाँ से जाने से पहले मैं आपसे फिर मिलूँगा।
- ओह, बढ़िया। बढ़िया। - ठीक है।
जबकि जोफ़्रा थोड़ा असली अभ्यास करने चले गए हैं,
मेरे लिए यह प्रमुख कोच, राहुल द्रविड़ से मिलने का एक मौक़ा है।
कह सकते हैं यह क्रिकेट के बेब रूथ हैं।
मुझे उम्मीद है उन्होंने मेरी बल्लेबाज़ी नहीं देखी हो।
क्योंकि, मतलब, वह ख़ास अच्छी नहीं थी।
दरअसल, मैं उम्मीद करता हूँ कि मेरी बल्लेबाज़ी कोई न देखे।
- राहुल। - हे, यूजीन।
कैसे हैं आप?
राहुल को आज तक के सबसे महान बल्लेबाज़ों में से एक माना जाता है।
और उन्हें एक सच्चे राष्ट्रीय नायक के रूप में देखा जाता है।
क्या आपने मुझे वहाँ खेलते हुए देखा?
- हाँ। मैंने देखा आप काफ़ी अच्छा खेलते हैं, हाँ? - हाँ, मैं और जोफ़्रा।
क्या आप… क्या उनके ख़िलाफ़ खेलना आसान है?
मतलब,
पता नहीं आपने ध्यान दिया या नहीं, मैंने एक बार गेंद को मार दिया था…
बहुत कम लोग यह दावा कर सकते हैं कि उन्होंने ऐसा किया है, तो…
मैं कहने वाला था कि ऐसा नहीं है कि उन्हें और काम करने की ज़रूरत है लेकिन…
अगर मैं उनकी गेंद को मार सकता हूँ, तो शायद आपको उन्हें अभ्यास के बाद रोक लेना चाहिए।
हाँ। मुझे उम्मीद है कि आप इस खेल को
थोड़ा-बहुत समझ गए होंगे जो इस देश का एक बहुत ख़ूबसूरत खेल है।
हाँ। अब मैं सच में कह सकता हूँ कि जहाँ तक क्रिकेट की बात है, यह मेरी टीम है।
बिल्कुल, हमें एक और समर्थक, एक और फ़ैन मिल गया है।
मैं बस हर तरह के खेलों की टीमों को अपना रहा हूँ।
स्पेन में, मैंने रेयाल बेटिस को चुना।
इंग्लैंड में, ज़ाहिर है, ऐस्टन विला।
और बेशक, यहाँ रॉयल्स।
मैं बस… मैं दुनिया भर की टीमों का फ़ैन बन रहा हूँ।
यूजीन, अब जबकि आप राजस्थान रॉयल के फ़ैन बन गए हैं, हम आपके लिए एक ख़ास टी-शर्ट लाए हैं।
लेवी
उम्मीद है कि आप हमारे मैच देखते समय इसे गर्व के साथ पहनेंगे।
ओह, हाँ! यह बहुत अच्छी है।
मेरी यहाँ की यात्रा को याद करने के लिए एक ख़ास निशानी।
और जबकि मैं यह सब स्टैंड्स से देख रहा हूँ,
मुझे फिर से उन बच्चों की याद आ रही है, जिनके साथ मैंने गली क्रिकेट खेला था।
और किसी ऐसी टीम के साथ खेलने के उनके सपनों की।
कैसे हैं आप, यूजीन? मैं कुमार हूँ।
कुमार।
श्रीलंका की राष्ट्रीय टीम की कप्तानी करने
और रॉयल्स की कोचिंग करने के बाद,
अब कुमार संगाकारा उनके क्रिकेट डायरेक्टर हैं।
आपको क्या लगता है, क्रिकेट में ऐसा क्या है,
जो इस पूरे देश में सबको इतना पसंद आता है?
यह खेल ब्रिटिश उपनिवेशवाद के दौरान भारत में आया।
हमने इसे सीखा और अपना बना लिया।
तो भारत में क्रिकेट की अपनी एक भारतीय शैली है।
और हमें आज़ादी मिलने के बाद से,
इसने उम्र, धर्म, नस्ल और राजनीति की परवाह किए बिना, सभी लोगों को
एकजुट कर दिया है।
और कभी-कभी इसका मक़सद, आप यहाँ जो देख रहे हैं, इससे कहीं ज़्यादा बड़ा होता है।
यह बहुत अद्भुत है। मुझे नहीं पता कि ऐसा किसी और दूसरे खेल में होता है या नहीं,
जहाँ वह लोगों की इस तरह एकजुट कर देता हो।
आप भारत में जहाँ भी जाएँगे, आप देखेंगे कि क्रिकेट भारत की आत्मा का हिस्सा है।
यहाँ आने से पहले मैं क्रिकेट के महत्व के बारे में नहीं जानता था।
और मुझे कहना होगा, इस ट्रिप पर यह पहली बार नहीं है कि मैं किसी चीज़ से इतना प्रभावित हुआ हूँ।
स्वागत है। कैसा रहा?
मतलब,
आपको जानकर ख़ुशी होगी कि मुझे बहुत मज़ा आया।
जोफ़्रा की एक गेंद पर तो मैंने शॉट मार ही दिया, और एक गेंद मेरे शरीर पर भी आ लगी।
क्या आप ख़ुश हैं कि आप भारत आए?
मुझे ख़ुशी है कि मैं यहाँ आया।
उस दिन आपने कहा था,
यहाँ रहना सहज नहीं है, लेकिन आपको इसकी आदत हो जाती है।
जो कि मुझे लगता है, एक काफ़ी सटीक बात है।
- आप 78 साल के हैं… - हाँ।
मैं 38 साल का हूँ। हमारे बीच पीढ़ियों का अंतर है।
आप इतनी दूर भारत घूमने आए हैं…
आपको सलाम, लेकिन मुझे नहीं पता क्या… मतलब, पता नहीं, यह प्रेरणादायक है।
मुझे एहसास हुआ कि कैसे यहाँ पर तेज़ रफ़्तार ज़िंदगी के साथ
शांति और आध्यात्मिकता के अप्रत्याशित पल भी मिलते हैं।
और मैं अबीश के रूप में एक नया दोस्त बनाकर अपने घर लौटूँगा।
आपके साथ घूमकर मज़ा आया।
वह सच में एक… छक्के जैसा अनुभव था।
- हाँ। - हाँ।
- छक्का! - हाँ!
हाँ, सर।
तो अब मेरी बकेट लिस्ट में सिर्फ़ एक रोमांच यात्रा बाक़ी है,
और यह आख़िरी यात्रा मेरे घर के बहुत पास होने वाली है।
ज़रा यह देखिए। वैनकूवर, कनाडा।
हम यहाँ मेरे अपने इलाक़े में हैं।
- मेरी बकेट लिस्ट में अगली चीज़… - व्हू-हू!
यूजीन लेवी।
माइकल बूब्ले।
- हे। मुझे बहुत घबराहट हो रही है। - हा!
हाँ, मज़ा आया।
- यह नहीं काट सकता। नहीं। - यह नहीं काट सकता?
उप-शीर्षक अनुवादक : पुनीत कुसुम